Z A P I S N I K

     
Sa sjednice Općinskog vijeća općine Jarmina održane 13. studeni 2014. godine u 19,oo sati u prostorijama općine Jarmina.

      NAZOČNI:                                                                   ODSUTNI:

       1.  MARIO  ROŽIĆ                                                    1. MARKO MLINAR
2. M ARIO MATIĆ                                                   2. STEVO  CULEJ
3. STJEPAN BENČIĆ                                       
4. VLADIMIR KLARIĆ

5. DRAGUTIN CULI

6. JOSIP HANŽEK

7. MARIO CAFUTA

8. STJEPAN DADIĆ

9. TATJANA LUSAVEC

Predsjednik Općinskog vijeća Mario Rožić, pozdravio je nazočne, utvrdio da postoji kvorum, a za današnju sjednicu predlaže:  

                                     D N E V N I     R E D

1. Usvajanje zapisnika sa prethodne sjednice

2. Aktualni sat

3. Prijedlog proračuna Općine Jarmina za 2015.g.
4. Donošenje odluke o najpovoljnijem ponuditelju za davanja koncesije za komunalnu djelatnost: skupljanje i odvoz komunalnog otpada.

5. Donošenje odluke o najpovoljnijem ponuditelju za davanja koncesije za komunalnu djelatnost: dimnjačarski poslovi.
6. Donošenje odluke o izmjenama odluke o imenovanju stožera zaštite i spašavanja
7. Razno.
     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 12. rujna 2014. godine, bez primjedbi je jednoglasno prihvaćen.  

Točka 2.

2/1

Načelnik A. Draganić izvijestio je nazočne vijećnike, vezano za solarnu elektranu, da je cjelokupni postupak nabave i dokumentacije izvršen, potpisani svi ugovori, a „BODAT“ d.o.o. koji je najpovoljniji ponuditelj za sanaciju krovišta iste radove započinje u roku dva dana, a linearno sa istim će se postavljati i oprema solarne elektrane koja je već uskladištenja u prostorijama Općine, te predviđa da će cjelokupni radovi biti izvršeni u narednih 10 dana.
2/2

Ustrojavanje Civilne zaštite je u potpunosti izvršeno te su izrečene sve pohvale koordinatora Županjskog stožera Civilne zaštite na ozbiljnosti shvaćanja i načinu ustrojavanja iste.

2/3
A. Draganić se u daljnjem izlaganju izvijestio da su kompleti kontejnera za  „zelene otoke“ u dvorištu Općine, da su određene lokacije a priprema i postavljanje će se izvršiti u narednih tjedan dana ( lokacije: Vl. Nazora – preko puta zgrade Općine, M. Gupca – ispred kbr. 40, B. Jelačića – raskrižje sa ulicom I. Zajca, I. Zajca – kod transfomatora). Istaknuo je da je broj postavljenih kompleta iznad Europskog prosjeka, tj. jedan komplet na svakih 600 stanovnika. 
2/4

A. Draganić je nadalje izvijestio nazočne da mu se obratio Ivan Brković, te ponudio na prodaju zemljište koje je tik do mjesnog groblja k.č br. 1318, površine 1931 m2. Iako je Općina Jarmina u postupku cijepanja zemljišta u vlasništvu R. H.-a, koje je i prostornim planom predviđeno za proširenje mjesnog groblja, ponuđena čestica je i kvalitetnije rješenje jer se sa zapadne strane u cijelosti naslanja na postojeće groblje. Nakon provedene rasprave vijećnika S. Benčić, V. Klarića i J. Hanžeka jednoglasno je usvojen zaključak da načelnik nastavi sa pripremnim radnjama o mogućoj kupnji zemljišta (utvrđivanje konačne cijene).  
2/5
Po zahtjevu gđe. Šitum a u svezi sufinanciranja djece u vrtićima grada Vinkovaca, utvrđeno je da problem postoji jer je grad Vinkovci prestao sufinancirati djecu koja nemaju prebivalište na području grada, te je potrebno rješavati problem cjelovito za svu djecu iz Jarmine a koji su roditelji korisnici usluga vrtića, nakon provedene rasprave donesen je  zaključak da Odbor za socijalnu skrb utvrdi broj djece, kriteriji po kojima će se sufinancirati, a ujedno i predvidjeti sredstva u proračunu za 2015. godinu.

2/6    

Na zahtjev Rukometnog kluba „Spaćva“ iz Vinkovaca, a koji provode aktivnosti i treninge sa ženskom ekipom djece iz Jarmine, koja se i započela natjecati za mlađe uzraste. Kroz provedenu raspravu vijećnika izražene su pohvale za rad sa djecom, udovoljava se zahtjevu i jednoglasno donijeta Odluka da se izvrši donacija u iznosu od 3000,oo kuna za tekuću natjecateljsku sezonu.
2/7

A. Draganić je nadalje izvijestio oko događanja od 07.11. i dolaska gostiju iz Vinice, polaganja vijenaca na spomen obilježje, služenja svete mise za poginule branitelje, a potom se osvrnuo na goste iz Budinšćine i Konjščine cjelodnevnog druženja, nogometnog turnira ekipa i proslave „Martinja“ u organizaciji KUD-a Zvonko Ban, te izrazio zadovoljstvo na uspješnosti organizacije a posebno su bili zadovoljni gosti iz Zagorja.
Također je pozvao na dostojanstvo i obilježavanje dana siječanja na Vukovar, 18. 11. kada će se u organizacije Udruge SJP izvršiti već tradicionalno ugoščavanje i prihvat specijalaca iz cijele Hrvatske.

2/8

Također je izvijestio sva nazočne vijećnike da funkcionalnost obveza i poslova u Općini i bez pročelnika nije upitna, već izrazito pozitivna, pohvalno se izražava na angažman svih uposlenih djelatnika Općine, sve obaveze se provode vrlo ekspeditivno i organizirano. U svezi provođenja javnih natječaja, koncesija i potrebnih odluka za isto posebno ističe gospođu D. Vrselju, koja daje svoj obol u pravnoj regulativi, te D. Culi koji to tehnički objedinjava, te predlaže da se iznađe u zakonskim okvirima rješenje da se isti i adekvatno financijski nagradi za svoj doprinos.

2/9

D. Culi je podnio izvješće u svezi provođenja postupka legalizacije objekata u vlasništvu Općine, te istaknuo da je sve pri kraju te se očekuje da će do  kraja godine svi objekti biti legalizirani.

Vezano za postupke parcelacije i mogućnosti provođenja postupka prodaje nekretnina, također je isto u završnoj fazi te se isto očekuju rješenja i mogućnost vršenja procjene, ishođenja certifikata energetske učinkovitosti i natječaja o prodaji nekretnina.

Također je izvijestio da je za 21. 11. sazvana komisija za određivanje najpovoljnijih ponuditelja davanja preostalog poljoprivrednog zemljišta u dugogodišnji zakup, za koji je proveden postupak javnog natječaja, a istaknuo je da će se predstavnici Općine (D.Culi i J. Hanžek) zauzimati da koncesiju i nadalje dobiju „Borinci“ i „Vinka“ uz objašnjenje broja zaposlenih iz Jarmine, infrastrukture, ciljanih izmjena i dopuna prostornog plana i planiranja izgradnje nove hladnjače i ostalih preduvjeta stvorenih u voćnjaku za kvalitetan nastavak proizvodnih procesa a koje se odražava na prihode u proračun Općine Jarmina.     
Točka 3.

3.1
A.Draganić pojasnio da se sukladno zakonskoj regulativi Zakona o proračunu pristupilo izradi prijedloga proračun Općine Jarmina za 2015. godinu (rok 15.11.2014.g) te naglasio da se daje rok do 10. 12. 2014. g. na donošenje amandmana u pisanom obliku, kako bi nakon toga roka Odbor za financije pa i on sam kao predlagatelj imali dovoljno vremena usuglasiti sve predložene amandmane. Na isto nije bilo rasprave a svi nazočni vijećnici su osobno preuzeli prijedlog proračuna Općine Jarmina za 2015.g.
Točka 4.
4.1 
D. Culi je u ime Povjerenstva a prema dostavljenim materijalima pojasnio da je u potpunosti proveden postupak i radnje za davanja koncesije za skupljanje i odvoz komunalnog otpada. Povjerenstvo je izvršilo pregled i analizu svih prispjelih ponuda(3 ponude), te uz pribavljeno pozitivno mišljene Povjerenstva za zaštitu potrošača donijelo prijedlog Odluke o odabiru najpovoljnijeg ponuditelja za dodjelu koncesije za obavljanje komunalnih djelatnosti – skupljanje i odvoz komunalnog otpada na području Općine Jarmina, i to za „NEVKOŠ“ d.o.o. Vinkovci, H.V.Hrvatinića 10. Nakon pojedinih pojašnjenja Odluka o odabiru najpovoljnijeg ponuditelja za dodjelu koncesije za obavljanje komunalnih djelatnosti-skupljanje i odvoz komunalnog otpada  je jednoglasno donijeta.

Točka 5.
5/1

D. Culi je u ime Povjerenstva a prema dostavljenim materijalima pojasnio da je u potpunosti proveden postupak i radnje za davanja koncesije za dimnjačarske poslove. Povjerenstvo je izvršilo pregled i analizu svih prispjelih ponuda (2 ponude), te uz pribavljeno pozitivno mišljene Povjerenstva za zaštitu potrošača donijelo prijedlog Odluke o odabiru najpovoljnijeg ponuditelja za dodjelu koncesije za obavljanje komunalnih djelatnosti – obavljanje dimnjačarskih poslova na području Općine Jarmina, i to za Dimnjačarski obrt „Dimnjak“ iz Otoka, vl. Josip Stanečić iz Otoka. Nakon pojedinih pojašnjenja Odluka o odabiru najpovoljnijeg ponuditelja za dodjelu koncesije za obavljanje komunalnih djelatnosti-dimnjačarskih poslova  je jednoglasno donijeta.

Točka 6.
6/1

V. Škrlec, Načelnica Stožera zaštite i spašavanja izvijestila je da je Stožer zaštite i spašavanja u potpunosti ustrojen na zadovoljavajućoj razini, dana 07.11. izvršeno je smotriranje i održana edukacija članova te izražena pohvala na odazivu pozvanih članova i angažmanu u svezi ustrojavanju Stožera. Odluka o imenovanju Stožera zaštite i spašavanje u predloženom je jednoglasno donijeta.  
Točka 7.
7/1

A. Draganić je sukladno već prethodno donijetim odlukama u svezi pomoći stradalim obiteljima Jakopović, Rožić i Horvat izvijestio da je pomoć izvršena u naravi i to: Jakopović – građevinski materijal u vrijednosti 3.000,oo kuna, Rožić – građevinski materijal u vrijednosti od 10.000,oo kuna („BODAT“ d.o.o.)  i Horvat – troškovi legalizacije i projektne dokumentacije u vrijednosti od 10.300,oo kuna („TORZO“ d.o.o.).

Donacija crkvi Sv. Vendelina u Jarmini za troškove sanacije grijanja u iznosu od 20.000,oo kn je izvršena u cijelosti (10.000,oo kn Županija i 10.000,oo kn Općina)
Također je izvijestio da je u postupku izrada projektna dokumentacija sanacije Gundulićeve ulice (kolnik, odvodnja oborinskih voda i nogostupa) kao i iskop kanalske mreže.

7/2

S. Dadić je upozorio da se izvrši korekcija paljenja i gašenja javne rasvjete sukladno vremenu.     
7/3
D.Culi je upozorio da komunalni redar ne dozvoli pražnjenje cisterni sa fekalijama pražnjenja septičkih jama uz cestu i neprimjerenim mjestima osobama koje vrše iste usluge mještanima (Vrban, Gredelj, Boras i dr.) već da se isto vrši na mjesta predviđena Općinskom odlukom.

Također je a prema zaključku sa prethodne sjednice vijeća izrazio stav da se pokrene postupak prisilne naplate prema dužnicima za nenaplačena potraživanja po distribuiranoj vodi jer za istim postoji zakonska regulativa i fiskalna odgovornost Općinskog načelnika u čemu su se kroz raspravu pridružili i drugi vijećnici. 
7/4
V.Škrlec je obrazložila opravdanost zapošljavanja kroz poticajne mjere Zavoda za zapošljavanje osoba Asistent u nastavi za djecu sa posebnim potrebama u Osnovnoj školi u Jarmni, prema istom Općina Jarmina treba sudjelovati sa oko 25% subvencije (Državni proračun 50%, Županina 25% i JLS-Općina 25%) u plaćanju osoba koje bi pružale usluge. Odluka o subvencioniranju sa 25% troškova osoba za Asistent u nastavi djeci sa posebnim potrebama  u Osnovnoj školi u Jarmini je jednoglasno donijeta, uz prethodno utvrđivanje broja djece sa istim potrebama.
7/5                                                                
V. Klarić je izvijestio da će se javni prijenos svete mise iz crkve u Jarmini preko HRT ostvariti u narednim mjesecima 

                                                                                          Predsjednik Općinskog vijeća

                                                                                                      Mario  Rožić 

